**Κατάρτιση- τήρηση καταλόγου και διαδικασία τοποθέτησης ειδικευμένων ιατρών για εξειδίκευση στην Επεμβατική Καρδιολογία**

 Στο Π.Γ.Ν. Αλεξανδρούπολης λειτουργεί Κέντρο Εκπαίδευσης για τη χορήγηση εξειδίκευσης στην Επεμβατική καρδιολογίας και έχει συσταθεί μία (1) οργανική θέση ιατρού για εξειδίκευση. Με την υπ΄αρίθμ. Γ4α/οικ. 55795/5.10.2023 Απόφαση του Υφυπουργού Υγείας (ΦΕΚ 6287/τ.Β’/01.11.2023) καθορίζεται η διαδικασία τοποθέτησης ειδικευμένων ιατρών για εξειδίκευση.

Σε κάθε νοσοκομείο στο οποίο έχει εγκριθεί Κέντρο Εκπαίδευσης για τη χορήγηση της εξειδίκευσης στην επεμβατική καρδιολογία, καταρτίζεται και τηρείται ένας (1) ηλεκτρονικός κατάλογος, κοινός για όλες τις κατηγορίες ειδικευμένων ιατρών που έχουν δικαίωμα εγγραφής σε αυτόν, στον οποίο θα αναφέρονται το ονοματεπώνυμο και η ειδικότητα του ιατρού, ο αριθμός πρωτοκόλλου και η ημερομηνία αίτησής του.

Ο προανεφερόμενος κατάλογος θα βρίσκεται αναρτημένος στον ιστότοπο του νοσοκομείου μόνο με τον αριθμό πρωτοκόλλου της αίτησης του κάθε υποψηφίου.

Για την εγγραφή τους στον κατάλογο, οι ιατροί υποβάλλουν αίτηση/Υπεύθυνη Δήλωση σε ειδικό έντυπο το οποίο βρίσκεται αναρτημένο στον ιστότοπο των νοσοκομείων όπου υποβάλλονται τα δικαιολογητικά. Η αίτηση/Υπεύθυνη Δήλωση συμπληρώνεται με ακρίβεια και σε όλα τα στοιχεία που περιλαμβάνει και υπογράφεται. **Αιτήσεις σε διαφορετικό από το παραπάνω έντυπο ή αιτήσεις στις οποίες δεν έχουν συμπληρωθεί όλα τα απαιτούμενα στοιχεία, δεν γίνονται δεκτές.**

Οι αιτήσεις και τα δικαιολογητικά υποβάλλονται στο νοσοκομείο είτε αυτοπροσώπως είτε μέσω πληρεξουσίου που έχει ειδικά εξουσιοδοτηθεί γι’αυτό με εξουσιοδότηση, με θεωρημένο το γνήσιο της υπογραφής του εξουσιοδοτούντος σύμφωνα με το νόμο, είτε ταχυδρομικά με συστημένη επιστολή ή με εταιρία ταχυμεταφοράς.

**Αιτήσεις με ελλιπή στοιχεία που δεν συνοδεύονται από όλα τα απαιτούμενα δικαιολογητικά, δεν καταχωρούνται στον κατάλογο και επιστρέφονται στους ενδιαφερόμενους.**

Συνημμένα έγγραφα:

1. Αίτηση ενδιαφερόμενου ιατρού για τη συμμετοχή προς εξειδίκευση στην επεμβατική Καρδιολογία.
2. Η υπ΄αρίθμ. Γ4α/οικ. 55795/5.10.2023 Απόφαση του Υφυπουργού Υγείας (ΦΕΚ 6287/τ.Β’/01.11.2023) « Διαδικασία τοποθέτησης ειδικευμένων ιατρών για εξειδίκευση στην Επεμβατική Καρδιολογία»
3. Η υπ’ άρίθμ. Γ2α/15278/09.04.2020 Κοινή Απόφαση των Υφυπουργών Οικονομικών και Υγείας (ΦΕΚ 1527/τ.Β΄/22.04.2020) « Κατάργηση θέσεων ειδικευόμενων ιατρών και σύσταση θέσεων ιατρών σε διάφορους Τομείς Εξειδίκευσης σε Νοσοκομεία αρμοδιότητας της 4ης Υ.ΠΕ. Μακεδονίας και Θράκης»
4. Η υπ΄αρίθμ. Γ5α/Γ.Π.οικ. 49499/01.07.2019 Απόφαση του Αναπληρωτή Υπουργού Υγείας (ΦΕΚ 2857/τα Β’/05.07.2019) « Εκπαίδευση στην Ιατρική εξειδίκευση της επεμβατικής καρδιολογίας»
5. Η υπ’ αρίθμ. Γ5α/Γ.Π.οικ. 37586/17.06.2022 Απόφαση της Αναπληρώτριας Υπουργού Υγείας (ΦΕΚ 3421/τΒ’/01.07.2022) « Συμπλήρωση της υπό στοιχεία Γ5α/Γ.Π.οικ.49499/01.07.2019 υπουργικής απόφασης «Εκπαίδευση στην ιατρική εξειδίκευση της επεμβατικής καρδιολογίας» (Β’ 2857) – Μεταβατικές διατάξεις.
6. Υπεύθυνη Δήλωση Συμμετοχής για εξειδίκευση στην επεμβατική καρδιολογία σε άλλα νοσοκομεία
7. Κατάλογος αιτήσεων ειδικευμένων ιατρών για εξειδίκευση στην Επεμβατική Καρδιολογία